Esiteks põhineb sellesse integreeritud 192-tuumaline graafikaprotsessor nVidia Kepleri arhitektuuril. Sellelsamal, mis on kasutusel ka eraldiseisvates graafikakaartides. nVidia pealiku Jen-Hsun Huang sõnul tähendavat see, et tarkvara valmistajail on nüüd lihtsam toota oma sisu (näiteks arvutimänge) üheagselt nii lauaarvutitele kui ka mobiiltelefonidele. Lisaks tähendab 192 tuuma ka seda, et “uus platvorm toob mobiilse arvutikasutamise lauaarvutiga samale tasemele”. Nvidia näitas, et pisikesel Tegra K1 kiibil on sama palju toorest jõudu nagu eelmise aasta madalama klassi eraldiseisvatel graafikakaartidel GeForce GT 630 või 635.
nVidia esitleb 64-bitise protsessoriga Tegra K1 platvormi tahvelarvutitele ja nutitelefonidele(8)
Täna CES 2014 elektroonikamessi eel peetud pressikonverentsil avalikustas nVidia järgmise põlvkonna Tegra platvormi tehnilised andmed, omadused ja võimekuse. Uue superkiibi nimeks saab olema Tegra K1 ning see on mõeldud tippklassi nutitelefonide ja tahvelarvutite jaoks. Sel on välja käia kaks olulisemat trumpi.